આ પ્રસંગે હજયાત્રીઓને શુભેચ્છા પાઠવતા હજ કમિટીના ચેરમેન પ્રો.મોહમ્મદ અલી કાદરીએ જણાવ્યું હતુ કે, ચાલુ વર્ષે ગુજરાતમાંથી ૪૪૦૦૦ અરજીઓ આવી હતી. તેમાંથી હજ કમિટીને મળેલ કવોટા મુજબ ૬૯૦૦ હાજીઓ નસીબદાર બન્યા છે. નસીબદાર લોકો મકકા મદીના જઇ કુટુંબ - સમાજ - કોમ અને આપણા મહાન રાષ્ટ્ર ભારતની શાંતિ અને પ્રગતિ માટે અલ્લાહથી દુઆ કરશો. હજ પઢીને પરત આવ્યા બાદ હાજીના વર્તનમાં સુધારો થવો જોઇએ. વાણી વર્તન વ્યવહારથી આપણા સમાજના અને દેશના લોકોને ખુશ રાખવા જોઇએ. ખૂદ મુસ્લિમ ધર્મગુરૂઓ અને નેતાઓ પણ ઇચ્છતા હતા કે આ નામ માત્રની હજ સબસીડી બંધ થવી જોઇએ. ત્યારે હજ સસ્તી કરવા માટે પાણીના જહાજથી હાજીઓને હજયાત્રા કરાવવાનુ સુચન કર્યુ હતુ. જે સરકારે સ્વીકારતા વર્ષ ૨૦૧૯ થી હવે હવાઇ જહાજના બદલે પાણીના જહાજથી હાજીઓ મકકા મદીના જશે. જીવનમાં એક વખત પણ હજ કે ઉમરાહ કરેલ હોય તેમની પાસેથી વધારાના પાત્રીસ હજાર બસો રૂપિયા લેવાના સાઉદી સરકારના મનસ્વી ફરમાનનો પ્રો. મોહમ્મદઅલી કાદરીએ સાઉદી સરકાર સમક્ષ વિરોધ નોંધાવવા ભારત સરકારને વિનંતી કરી હતી.